AaB's cheftræner Erik Hamrén understreger, at der langt fra venter nogen nem opgave for AaB, men derimod hårdt arbejde, når holdet i morgen gæster Forum Horsens Stadion til topkamp i SAS Ligaen. Syv gange tidligere har AaB og AC Horsens stået overfor hinanden i SAS Ligaen, og belært af tidligere opgør forventer cheftræner Erik Hamrén hård kamp om de tre point, der er på spil i topstriden. - Vi ved, hvad vi skal forvente os af AC Horsens. De gør det virkeligt godt, og jeg har stor respekt for måden, de arbejder på i kampene. Skal vi tage point mod dem kræver det selvfølgelig, at vi har god kvalitet i vores spil, for det er et godt hold, vi er oppe imod, men samtidig skal vi også levere et stort løbearbejde kampen igennem. Jeg tror, de tørster meget efter at revanchere sig ovenpå deres 0-0 kamp mod AGF, siger cheftræneren. Erik Hamrén har udtaget følgende 15 navne i sin trup: 1 Karim Zaza, 2 Michael Jakobsen, 3 Martin Pedersen, 5 Jón Rói Jacobsen, 6 Steve Olfers, 7 Anders Due, 8 Andreas
Kamp til stregen om de tre point i Horsens